钦定古今图书集成/明伦汇编/氏族典/第062卷 > 《廖用贤尚友录》 > 舒化
## 钦定古今图书集成/明伦汇编/氏族典/第062卷 > 《廖用贤尚友录》 > 舒化

按《明外史舒化传》：“化字汝德，临川人。嘉靖三十八年
进士。授衡州推官，改补凤阳，擢户科给事中。隆庆初，
三迁刑科都给事中。时高拱当国，化忤拱，出为陜西
参政，再疏致仕归。万历初，累擢太仆少卿，复以疾归。
由南京大理卿召拜刑部左侍郎。会刑部缺尚书，手
诏用化。十五年京察拾遗，南京科道论及。化遂三疏”
乞归，帝不许。会当虑囚，复起视事。寻称病笃，乃听归。
卒。赠太子少保，谥庄僖。